શોરૂમનાં લેન્ડલાઇન પર ફોન આવ્યો હતો. જેમાં અજાણ્યા વ્યક્તિએ તમારા શો રૂમમાં બોમ્બ છે તેવી ધમકી આપી હતી. જેથી ટેલિફોન ઓપરેટરે મેનેજરને જાણ કરી હતી. આ ફોનને ગંભીરતાથી લેતા મેનેજરે તમામ કર્મચારીઓને બહાર કાઢવાની સાથે પોલીસ તથા માલિકને પણ જાણ કરી હતી. પોલીસ તરત જ ઘટનાં સ્થળે પહોંચીને આસપાસનાં લોકોને પણ દુર ખસેડીને સમગ્ર શોરૂમને કોર્ડન કરી લીધો હતો. ત્યાર બાદ બોમ્બ સ્કવોર્ડ દ્વારા આખા શોરૂમમાં તપાસ હાથ ધરાઇ હતી. જો કે કાંઇ મળી આવ્યું નહોતું.